**ΒΙΩΜΑΤΙΚΑ ΕΡΓΑΣΤΗΡΙΑ TEAM UP**

**(μέσω War Child και Hope for Children)**

Το πρόγραμμα TEAM UP είναι εγκεκριμένο από το Υπουργείο Παιδείας και οργανώνει κινητικές δραστηριότητες, που συμβάλλουν στη γνωστική, συναισθηματική και κοινωνική ανάπτυξη των παιδιών. Η σειρά των εργαστηρίων προσφέρει οργάνωση, σταθερότητα και κοινωνικοποίηση. Τα εργαστήρια διάρκειας 40΄λεπτών, λαμβάνουν χώρα στην αίθουσα πολλαπλής χρήσης του σχολείου μας. Με το πέρας του κάθε εργαστηρίου, οι εμψυχώτριες προχωρούν σε προφορική και γραπτή αξιολόγηση των εργαστηρίων σε συνεννόηση με τους υπεύθυνους του προγράμματος.

Πρόκειται για ένα πρόγραμμα ψυχοκινητικής δράσης, το οποίο ενισχύει την ψυχική ανθεκτικότητα των παιδιών, μέσω δομημένων κινητικών δραστηριοτήτων και εφαρμόζεται σε σχολεία και κέντρα υποδοχής από εθελοντές/ριες οι οποίοι/ες έχουν τύχει εκπαίδευσης στην εμψύχωση και στήριξη ευάλωτων ομάδων.

Οι θεματικές των εργαστηρίων είναι σε συνάφεια με το Αναλυτικό Πρόγραμμα της Αγωγής Υγείας του Υπουργείου Παιδείας.

Στο σχολείο μας η συγκεκριμένη σειρά των βιωματικών εργαστηρίων, εφαρμόζεται στην Δ΄, Ε΄ και Στ΄ τάξη από την εκπαιδευτικό/εμψυχώτρια Αγωγής Υγείας Θέκλα Καρίττεβλη και την εμψυχώτρια Άντρεα Αναστασιάδη.